
[bookmark: TextBodyBegin]Europa-Parlamentet,
–	der henviser til anmodning om ophævelse af Grzegorz Brauns immunitet, modtaget ved skrivelse af 4. september 2025 fra den polske rigsadvokat, som fremsendte en anmodning fra Kraków-afdelingen under det nationale erindringsinstitut, kommissionen for retsforfølgelse af forbrydelser mod den polske nation (Oddział Instytutu Pamięci Narodowej w Krakowie – Komisja Ścigania Zbrodni przeciwko Narodowi Polskiemu) i forbindelse med en straffesag mod ham, og hvorom der blev givet meddelelse på plenarmødet den 6. oktober 2025,
–	der henviser til, at Grzegorz Braun anses for at have givet afkald på sin ret til at blive hørt, jf. forretningsordenens artikel 9, stk. 6,
–	der henviser til artikel 8 og 9 i protokol nr. 7 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
–	der henviser til de domme, som Den Europæiske Unions Domstol afsagde den 21. oktober 2008, 19. marts 2010, 6. september 2011, 17. januar 2013 og 19. december 2019[footnoteRef:1], [1:  	Domstolens dom af 21. oktober 2008, Marra mod De Gregorio og Clemente, forenede sager C-200/07 og C-201/07, ECLI:EU:C:2008:579; Rettens dom af 19. marts 2010, Gollnisch mod Parlamentet, T-42/06, ECLI:EU:T:2010:102; Domstolens dom af 6. september 2011, Patriciello, C-163/10, ECLI: EU:C:2011:543; Rettens dom af 17. januar 2013, Gollnisch mod Parlamentet, forenede sager T-346/11 og T-347/11, ECLI:EU:T:2013:23; Domstolens dom af 19. december 2019, Junqueras Vies, C-502/19, ECLI:EU:C:2019:1115.] 

[bookmark: _Hlk225341641]–	der henviser til artikel 105, stk. 2 og 5, i Republikken Polens forfatning,
–	der henviser til forretningsordenens artikel 5, stk. 2, artikel 6, stk. 1, og artikel 9,
–	der henviser til betænkning fra Retsudvalget (A10‑0076/2026),
[bookmark: _Hlk222405545]A.	der henviser til, at den polske rigsadvokat ved skrivelse af 4. september 2025 har fremsendt en anmodning fra Kraków-afdelingen af det nationale erindringsinstitut, kommissionen for retsforfølgelse af forbrydelser mod den polske nation (Oddział Instytutu Pamięci Narodowej w Krakowie – Komisja Ścigania Zbrodni przeciwko Narodowi Polskiemu) om ophævelse af immuniteten for Grzegorz Braun, medlem af Europa-Parlamentet valgt i Polen, i forbindelse med flere påståede lovovertrædelser, der skulle have fundet sted i 2025;
B.	der henviser til, at Grzegorz Braun ifølge anmodningen den 10. juli 2025 i Jedwabne (provinsen Podlaskie) under et interview i radioen offentligt og i strid med kendsgerningerne angiveligt benægtede, at tyske officerer i Det Tredje Riges tjeneste mellem 1941 og 1944 havde begået folkedrab i koncentrations- og udryddelseslejren KL Auschwitz-Birkenau; der henviser til, at den påståede handling udgør en lovovertrædelse af § 55 i lov af 18. december 1998 om det nationale erindringsinstitut, kommissionen for retsforfølgelse af forbrydelser mod den polske nation;
C.	der henviser til, at Grzegorz Braun ifølge anmodningen den 14. juli 2025 i Warszawa og via et podcast-interview offentligt og i strid med kendsgerningerne omstændigheder angiveligt benægtede, at tyske officerer i Det Tredje Riges tjeneste mellem 1941 og 1944 havde begået folkedrab i koncentrations- og udryddelseslejren KL Auschwitz-Birkenau; der henviser til, at den påståede handling udgør en lovovertrædelse af § 55 i lov af 18. december 1998 om det nationale erindringsinstitut, kommissionen for retsforfølgelse af forbrydelser mod den polske nation;
D.	der henviser til, at Grzegorz Braun blev valgt til Europa-Parlamentet ved valget til Europa-Parlamentets valg i juni 2024 og således var medlem af Europa-Parlamentet på tidspunktet for de påståede lovovertrædelser; 
E.	der henviser til, at de påståede lovovertrædelser ikke udgør, og den efterfølgende anmodning om ophævelse af Grzegorz Brauns immunitet ikke vedrører, en meningstilkendegivelse eller en stemmeafgivelse fra Grzegorz Brauns side under udøvelsen af hans hverv, som omhandlet i artikel 8 i protokol nr. 7 vedrørende Den Europæiske Unions privilegier og immuniteter;
F.	der henviser til, at Europa-Parlamentets medlemmer i henhold til artikel 9, stk. 1, litra a), i protokol nr. 7 vedrørende Den Europæiske Unions privilegier og immuniteter under Europa-Parlamentets mødeperioder på deres eget lands område nyder de immuniteter, der tilstås medlemmerne af deres lands lovgivende forsamling;
G.	der henviser til, at artikel 105, stk. 2 og 5, i Republikken Polens forfatning fastsætter, at et parlamentsmedlem fra datoen for meddelelsen af valgresultatet indtil datoen for udløbet af sit mandat ikke kan strafforfølges uden den polske Sejms samtykke, og at medlemmet hverken må tilbageholdes eller anholdes uden Sejmens samtykke, medmindre vedkommende gribes på fersk gerning, og en tilbageholdelse er nødvendig for at sikre behørig viderebehandling af sagen;
[bookmark: _Hlk222405989]H.	der henviser til, at formålet med den parlamentariske immunitet i protokol nr. 7 vedrørende Den Europæiske Unions privilegier og immuniteter er at beskytte Parlamentet og dets medlemmer mod retsforfølgelse i relation til aktiviteter, der udføres under udøvelsen af det parlamentariske hverv, og som ikke kan adskilles fra dette hverv;
I.	der henviser til, at parlamentarisk immunitet i henhold til forretningsordenens artikel 5, stk. 2, ikke er et medlems personlige privilegium, men derimod en garanti for Parlamentets uafhængighed som helhed og for dets medlemmers uafhængighed;
[bookmark: _Hlk225340744]J.	der henviser til, at Parlamentet i den foreliggende sag ikke har fundet noget bevis på fumus persecutionis, dvs. kendsgerninger der tyder på, at hensigten bag retssagen er at undergrave Grzegorz Brauns politiske aktivitet som medlem af Europa-Parlamentet;
K.	der henviser til, at Parlamentet ikke kan sidestilles med sig en domstol, og at et medlem i forbindelse med i en procedure om ophævelse af immunitet ikke kan betragtes som en anklaget[footnoteRef:2]; [2:  	Rettens dom af 30. april 2019, Briois mod Parlamentet, T-214/18, ECLI:EU:T:2019:266.] 

1.	vedtager at ophæve Grzegorz Brauns immunitet;
2.	pålægger sin formand straks at sende denne afgørelse og det kompetente udvalgs betænkning til Republikken Polens kompetente myndighed og Grzegorz Braun.

